***Հավելված N 12***

ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

***(հարկիրճ շարադրանք)[[1]](#footnote-1)***

1. **ՈԼՈՐՏԸ**

Ատոմային էներգիայի օգտագործման բնագավառի միջուկային և ճառագայթային անվտանգության կարգավորում՝ միջուկային տեղակայանքների անվտանգ շահագործում, ատոմային էներգիայի օգտագործման օբյեկտներում անվտանգ գործունեության իրականացում։

Ճառագայթային և գեներացնող աղբյուրներ պարունակող ախտորոշիչ սարքերի օգտագործմամբ գործունեության լիցենզավորում։

Շրջակա միջավայրի ճառագայթային մոնիթորինգի իրականացում։

Միջուկային տեղակայնքների և միջուկային նյութերի ֆիզիկական պաշտպանություն՝ ՀՀ ազգային անվտանգության ծառայության հետ։

Սահմանային անցակետերում միջուկային նյութերի և ճառագայթային աղբյուրների չարտոնված տեղափոխման հսկողություն՝ ՀՀ պետական եկամուտների կոմիտեի հետ:

Բնակչության և ՀԱԷԿ-ի անձնակազմի պաշտպանություն միջուկային և ճառագայթային վթարների ժամանակ, այդ թվում միջուկային տեղակայնքների հրդեհի առաջացման դեպքում ՝ ՀՀ ներքին գործերի նախարարության հետ։

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Ատոմային էներգիայի օգտագործման բնագավառում անվտանգության ապահովում և շրջակա միջավայրի պաշտպանություն՝

1.Համագործակցություն ԱՄՆ միջուկային կարգավորման հանձնաժողովի հետ։ (1․1 Արտաքին քաղաքականություն «Ամերիկայի Միացյալ Նահանգների հետ բարեկամական գործընկերության հետևողական զարգացման ուղղությամբ։ Կառավարությունը նպատակադրված է խորացնելու գործակցությունը Ամերիկայի Միացյալ Նահանգների հետ)

2.ՀՀ միջուկային օրենսդրության համապատասխանեցումը Եվրոպական միության անվտանգության դիրեկտիվների՝ այդ թվում Արևմտաեվրոպական երկրների կարգավորող մարմինների ասոցիացիայի (WENRA) անվտանգության պահանջներին։ (1.1 Արտաքին քաղաքականություն "Համապարփակ և ընդլայնված գործընկերության համաձայնագրի (ՀԸԳՀ) կիրարկումը դիտվում է որպես Հայաստանի զարգացմանն ուղղված Կառավարության բարեփոխումների օրակարգին նպաստող նշանակալից գործոն։»

3.Ատոմային էներգիայի օգտագործման օբյեկտների կարգավորող վերահսկողության իրականացումը, շրջակա միջավայրի ճառագայթային մոնիթորինգի ժամանակակից համակարգի ներդրումը՝ շրջակա միջավայրի հնարավոր ռադիոակտիվ աղտոտմամբ պայմանավորված բնակչության ճառագայթահարումը վերահսկելու համար։ (4.10 Շրջակա միջավայր «Բնապահպանական օրենսդրության ներդաշնկեցումը ՀՀ-ԵՄ համապարփակ և ներդաշնակեցման գործընկերության համաձայնագրի հրահանգներին և այդ համատեքստում միջազգային համագործակցության ընդլայմանը»)

4. Հայկական ԱԷԿ-ի 2-րդ էներգաբլոկի շահագործման նախագծային ժամկետի երկարացման և նոր միջուկային էներգաբլոկի կառուցման լիցենզավորում։ (3.4 Էներգետիկ բնագավառ․ «Հայկական ԱԷԿ-ի երկրորդ էներգաբլոկի շահագործման նախագծային ժամկետի երկարացում և արդիականացում, որով կապահովվի Հայկական ԱԷԿ-ի արդյունավետ և անվտանգ շահագործումը լրացուցիչ ժամանակահատվածում, Հայաստանի Հանրապետությունում նոր միջուկային էներգաբլոկի կառուցումը՝ հաշվի առնելով հանրապետության էներգետիկ անվտանգության և անկախության մակարդակի պահպանման, ինչպես նաև էներգետիկայի բնագավառի գիտելիքահենք ուղղության կարևորությունը»)

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

ՀՀ միջուկային անվտանգության կարգավորման կոմիտեն իրականացնում է «Միջուկային և ճառագայթային անվտանգության կարգավորում» ծրագիրը, որը հանդիսանում է վարչական բնույթի ծրագիր։

Ծրագրի վերջնական արդյունքն է՝ ՀՀ բնակչության համար թույլատրելի իոնացնող ճառագայթման տարեկան արդյունարար դոզայի արժեքի չգերազանցումը սահմանված չափաքանակներից։

Վերջնական արդյունքին հասնելու ուղղությունները՝

- շրջակա միջավայրի ճառագայթային մոնիթորինգի ժամանակակից համակարգի ներդրումը՝ շրջակա միջավայրի հնարավոր ռադիոակտիվ աղտոտմամբ պայմանավորված բնակչության ճառագայթահարումը վերահսկելու համար

- կոմիտեի գիտատեխնիկական աջակցության զարգացում

- մասնագիտական և տեսչական անձնակազմի որակավորման բարձրացումը, (փորձի փոխանակում, վերապատրաստում, դասընթացներ)

- միջուկային զենքի չտարածման ռեժիմի ուժեղացում, միջուկային նյութի հաշվառման և վերահսկման պետական համակարգի կատարելագործումը

- վթարային հակազդման կենտրոնի համապատասխանեցում ժամանակակից պահանջներին

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

2026-2028թթ. ՄԺԾԾ ժամանակահատվածումՀՀ միջուկային անվտանգության կարգավորման կոմիտեի կողմից իրականացվող ծրագրի ընդհանուր ծախսերը կկազմեն*.*

*2026 թվականի համար՝ 1376276.2 հազ դրամ,*

*2027 թվականի համար` 498464.1 հազ․* *դրամ,*

*2028 թվականի համար` 526148.3 հազ*․ *դրամ:*

1. Ոլորտային քաղաքականության ողջ համառոտ շարադրանքը չպետք է գերազանցի 6 էջի սահմանները: [↑](#footnote-ref-1)